Виллемит

Виллемит (аз номи шоҳи Нидерланд Вилгелми I) — минерали нодир аз гурӯҳи силикатҳо. Формулаи кимиёиаш Zn2 SiO4 (73 % ZnO ва 27 % SiO2 дорад). Кристаллбандиаш тригоналӣ, кристаллҳояш маншур ё сӯзаншакл. Одатан дар шакли агрегатҳои донадор, шӯшамонанд вомехӯрад. Рангаш зард, сабзтоб, дорчинии сурхтоб; ранги канорҳояш сафед. Ҷилояш самғӣ. Сахтиаш 5,5, зичиаш 3,89-4,18 г/см³. Асосан дар минтақаҳои оксидшавии конҳои сурбу руҳ пайдо мешавад. Конҳои виллемит дар ИМА (иёлати Ню-Ҷерси), Канада, Ҷумҳурии Африқои Ҷанубӣ, Намибия, Конго, Замбия, Гренландия, Олмон, Русия (кони Кудаинск, наздикии Нерчинск), Қирғизистон вомехӯранд. Аз виллемит рӯй ҳосил мекунанд. Виллемитро (махсусан намуди зардашро) дар заргарӣ низ истифода мебаранд.

 Эзоҳ 

 Адабиёт 


Гурӯҳ:Силикатҳо (минералҳо)
Гурӯҳ:Минералҳои рӯй